PMIndiaData/PMIndiaSum huggingface dataset:
ভাৰতৰ দ্বাৰা ৪০০ বিলিয়ন ডলাৰ মূল্যৰ সামগ্ৰী ৰপ্তানিৰ অভিলাষী লক্ষ্য পূৰণ কৰাত প্ৰধানমন্ত্ৰীয়ে কৃষক, শিপিনী, এমএছএমই, প্ৰস্তুতকৰ্তা তথা ৰপ্তানিকাৰীক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে কৃষক, শিপিনী, এমএছএমই, প্ৰস্তুতকৰ্তা তথা ৰপ্তানিকাৰীৰ প্ৰশংসা কৰিছে, কিয়নো ভাৰতে নিৰ্ধাৰিত সময়তকৈ ৯ দিন পূৰ্বেই ৪০০ বিলিয়ন ডলাৰ মূল্যৰ সামগ্ৰীৰ ৰপ্তানিৰ অভিলাষী লক্ষ্য পূৰণ কৰিলে। এটা টুইটত প্ৰধানমন্ত্ৰীয়ে কৈছে; "ভাৰতে ৪০০ বিলিয়ন ডলাৰ মূল্যৰ সামগ্ৰীৰ ৰপ্তানিৰ অভিলাষী লক্ষ্য নিৰ্ধাৰিত কৰিছিল আৰু দেশে প্ৰথমবাৰ এই লক্ষ্য আহৰণ কৰিছে। মই এই সফলতাৰ বাবে নিজৰ কৃষক, শিপিনী, এমএছএমই, প্ৰস্তুতকৰ্তা তথা ৰপ্তানিকাৰীসকলক অভিনন্দন জনাইছো। এয়া আমাৰ আত্মনিৰ্ভৰ ভাৰত যাত্ৰাত এক মহত্বপূৰ্ণ মাইলৰ খুটি। #LocalGoesGlobal"
ভাৰত আৰু গ্ৰেট ব্ৰিটেইন তথা নৰ্ডাৰ্ণ আয়াৰলেণ্ডৰ মাজত ‘শৈক্ষিক যোগ্যতাৰ পাৰস্পৰিক স্বীকৃতি জ্ঞাপন’ সন্দৰ্ভত স্বাক্ষৰিত বুজাবুজিৰ চুক্তিখনলৈ কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত ০৭-০৯-২০২২ তাৰিখে অনুষ্ঠিত কেন্দ্ৰীয় কেবিনেটৰ সভাই ভাৰত চৰকাৰ আৰু ইউনাইটেড কিংডম অব গ্ৰেট ব্ৰিটেইন তথা নৰ্ডাৰ্ণ আয়াৰলেণ্ডৰ মাজত শৈক্ষিক যোগ্যতাৰ পাৰস্পৰিক স্বীকৃতি জ্ঞাপন’ সন্দৰ্ভত যোৱা ২৫-০৪-২০২২ তাৰিখে স্বাক্ষৰিত বুজাবুজিৰ চুক্তিখনলৈ আনুষ্ঠানিক ভাবে অনুমোদন জনাইছে। ভাৰত আৰু ইউনাইটেড কিংডমৰ মাজত শৈক্ষিক সহযোগিতাৰ উত্তৰণ সাধনৰ লগতে ছাত্ৰ-ছাত্ৰীসকলৰ গতিশীলতা বৃদ্ধিৰ লক্ষ্যৰেই ‘শৈক্ষিক যোগ্যতাৰ পাৰস্পৰিক স্বীকৃতি জ্ঞাপন’ত গুৰুত্ব প্ৰাদন কৰা হৈছে। ইউনাইটেড কিংডমৰ ফালৰ পৰা তেওঁলোকৰ এবছৰীয়া ‘মাষ্টাৰ প্ৰগ্ৰেমৰ পাঠ্যক্ৰমটো’লৈ স্বীকৃতি প্ৰদানৰ বাবে জনোৱা আহ্বানটো বিবেচনা কৰাৰ লগতে ২০২০ চনৰ ১৬ ডিচেম্বৰত নতুন দিল্লীত দুয়োখন দেশৰ শিক্ষামন্ত্ৰীদ্বয়ৰ মাজত অনুষ্ঠিত সভাত এই উদ্দেশ্য সম্পাদনৰ বাবে এক যুটীয়া কৰ্ম-বাহিনী গঠনৰ বাবে লোৱা সিদ্ধান্তলৈ অনুমোদন জনায়। এই কৰ্ম-বাহিনীৰ প্ৰথমখন বৈঠক যোৱা ২০২১ চনৰ ০৪ ফেব্ৰুৱাৰীত অনুষ্ঠিত হয় আৰু পৰৱৰ্তি সময়ত দুয়ো পক্ষৰ মাজত হোৱা বিষদ আলোচনাৰ আধাৰত বুজাবুজিৰ চুক্তিৰ খচৰা প্ৰস্তুত কৰাৰ বাবে দুয়োপক্ষই সহমত ব্যক্ত কৰে। দুয়োখন দেশৰ মাজত প্ৰদান কৰা শৈক্ষিক যোগ্যতালৈ পাৰস্পৰিক স্বীকৃতি, অধ্যয়নৰ কাল, শিক্ষায়তনিক উপাধি/যোগ্যতা সম্পৰ্কীয় নথি-পত্ৰ আৰু শিক্ষা প্ৰতিষ্ঠানসমূহৰ কৰ্তৃত্ব প্ৰদানৰ সুবিধা কৰাটোৱেই হৈছে এই বুজাবুজিৰ চুক্তিৰ লক্ষ্য। আভিযান্ত্ৰিক, চিকিত্সা বিজ্ঞান, নাৰ্ছিং আৰু পেৰা মেডিকেল শিক্ষা, ফাৰ্মাচী, আইন, আৰু স্থাপত্য বিদ্যাৰ দৰে পেছাদাৰী ডিগ্ৰীসমূহ এই চুক্তিৰ আওতাৰ বাহিৰত থাকিব। এই চুক্তিয়ে আমাৰ ‘ৰাষ্ট্ৰীয় শিক্ষা নীতি ২০২০’ৰ অধীনত ‘ইনটেল-নেশ্যনেলাইজেশ্যন অব এডুকেশ্যন’ৰ বাবে উচ্চ শিক্ষাৰ প্ৰতিষ্ঠানসমূহৰ মাজত যুটীয়া/দ্বৈত স্নাতক পাঠ্যক্ৰমৰ ব্যৱস্থা কৰাতো সহযোগিতা আগবঢ়াব। এই চুক্তিয়ে দুয়োখন দেশৰ মাজত শৈক্ষিক পৰিকাঠামো, কাৰ্যক্ৰম আৰু মান তথা ছাত্ৰ-ছাত্ৰী আৰু পেছাদাৰসকলৰ গতিশীলতা সম্পৰ্কীয় তথ্যৰ দ্বিপাক্ষিক বিনিময়কো উন্নীত কৰিব। ই শৈক্ষিক ক্ষেত্ৰৰ অন্যান্য খণ্ডসমূহ, দুয়ো পক্ষৰ সহমতৰ আধাৰত অধ্যয়নৰ বিকাশ সম্পৰ্কীয় কাৰ্যক্ৰমসমূহকো উত্সাহিত কৰিব। এই চুক্তিয়ে দুয়োখন দেশৰ ৰাষ্ট্ৰীয় নীতি, আইন, বিধি আৰু নিয়ামকসমূহৰ আধাৰত অনুমোদিত যোগ্যতাৰ গ্ৰহণযোগ্যতা সন্দৰ্ভত সমতাৰ অনুসাৰে সমতাৰ স্বীকৃতি প্ৰদান কৰিব।
কমনৱেল্থ গেমছ, ২০২২ত স্বৰ্ণ পদক জয়ী ভাৰত্তোলক মীৰাবাই চানুক প্ৰধানমন্ত্ৰীৰ অভিনন্দ

প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত অনুষ্ঠিত কমনৱেল্থ গেমছ, ২০২২ত স্বৰ্ণ পদক জয়ী ভাৰত্তোলক মীৰাবাই চানুক অভিনন্দন জনাইছে। এক টুইটযোগে প্ৰধানমন্ত্ৰীয়ে কয়, “ব্যতিক্ৰমী@mirabai_chanuয়ে আকৌ ভাৰতক গৌৰৱান্বিত কৰিলে! প্ৰতিগৰাকী ভাৰতীয়ই আনন্দিত যে তেওঁ এটা সোণ লাভ কৰাৰ লগতে বাৰ্মিংহাম গেমছত কমনৱেলথৰ নতুন অভিলেখ গঢ়িবলৈ সক্ষম হৈছে। তেওঁৰ সফলতাই বহু ভাৰতীয়ক, বিশেষকৈ উদীয়মান খেলুৱৈক অনুপ্ৰাণিত কৰিব।”
ভাৰত আৰু ইটালীৰ মাজত কৃষি আৰু ফাইটোছেনিটাৰি বিষয়সমূহৰ ক্ষেত্ৰত সহযোগিতাৰ বাবে প্ৰস্তাৱিত বুজাবুজি চুক্তি স্বাক্ষৰত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত বৃহস্পতিবাৰে ভাৰত আৰু ইটালীৰ মাজত কৃষি আৰু ফাইটোছেনিটাৰি বিষয়সমূহৰ ক্ষেত্ৰত সহযোগিতাৰ বাবে এক বুজাবুজি চুক্তি স্বাক্ষৰ কৰিবলৈ অনুমোদন জনায়। ২০০৮ চনৰ জানুৱাৰীত স্বাক্ষৰ কৰা পূৰ্বৰ চুক্তিখনৰ ম্যাদ ২০১৮ চনৰ জানুৱাৰীত শেষ হোৱাৰ বাবে এই চুক্তি স্বাক্ষৰ কৰা হয়। এই বুজাবুজি চুক্তিয়ে ফাইটোছেনিটাৰি বিষয়, কৃষিজাত উৎপাদনৰ লগতে পশুপালন, কৃষি গৱেষণা, খাদ্যপ্রস্তুতকৰণ আৰু অন্য কেতবোৰ অতিৰিক্ত ক্ষেত্রৰ বিস্তৃত দিশ সামৰি উভয়পক্ষৰ পাৰস্পৰিক সিদ্ধান্ত ক্ৰমে নিৰ্ধাৰণ কৰাৰ ক্ষেত্রত সহযোগিতা আগবঢ়াব। এই বুজাবুজি চুক্তিৰ অধীনত কৃষি আৰু গ্রামোন্নয়নৰ তথ্য বিনিময় কৰা, কৃষিযান্ত্রিকীকৰণ/পামৰ যন্ত্রপাতি আৰু কৃষিভিত্তিক উদ্যোগৰ আন্তঃগাঁথনিৰ ক্ষেত্রত প্রযুক্তিৰ বিনিময় আৰু উৎপাদনত সহায় কৰা, আধুনিক বৈজ্ঞানিক গৱেষণা আৰু প্রযুক্তিভিত্তিক পশুপালনৰ ক্ষেত্রত প্রযুক্তিগত বাধা দূৰ কৰা আৰু অভিজ্ঞতাৰ বিনিময় কৰা ইত্যাদি বিষয়বোৰ সম্ভৱ হ’ব। এই বুজাবুজি চুক্তিয়ে নির্দিষ্ট যৌথ পদ্ধতিৰ জৰিয়তে কৃষি ক্ষেত্রত দ্বিপাক্ষিক বিনিময়ত উৎসাহ যোগোৱাৰ বাবে এটি যুটীয়া কার্যকৰী গোট গঠন কৰা, কৃষি-সংক্রান্তীয় সহযোগিতাৰ বাবে দীর্ঘম্যাদী উদ্যোগ বিবেচনা কৰা আৰু ৰপ্তানি সামগ্ৰীৰ ক্ষেত্ৰত ফাইটোছেনিটাৰিৰ ক্ষতিশংকা হ্ৰাস কৰাৰ বাবে সহযোগিতা বৃদ্ধি কৰিব। এই চুক্তিয়ে দুয়ো দেশৰ চৰকাৰী সংস্থা, বৈজ্ঞানিক আৰু শৈক্ষিক প্ৰতিষ্ঠান তথা ব্যৱসায়ী গোষ্ঠীৰ মাজত যোগাযোগৰ ক্ষেত্রত উৎসাহ বৃদ্ধি কৰাৰ লগতে তাক সহজ কৰি তুলিব আৰু দুয়ো দেশৰ সংশ্লিষ্ট গৱেষণা প্রতিষ্ঠানৰ মাজত অধিক সহযোগিতাত উৎসাহিত কৰিব।
ইন্দোৰত শ্বহীদ ইমাম হুছেইন(এছএ)ৰ স্মৃতিচাৰণ অনুষ্ঠান-আছাৰা মুবাৰকত অংশ ল’লে প্ৰধানমন্ত্ৰীয়ে; সমবেত ৰাইজক উদ্দেশ্যি আগবঢ়ালে ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইন্দোৰত শ্বহীদ ইমাম হুছেইন(এছএ)ৰ স্মৃতিচাৰণ অনুষ্ঠান- আছাৰা মুবাৰক উপলক্ষে সমবেত ডাউদী বোহৰা সম্প্ৰদায়ৰ লোকসকলক উদ্দেশ্যি ভাষণ আগবঢ়ায়। ইমাম হুছেইনৰ ত্যাগৰ কথা সুঁৱৰি প্ৰধানমন্ত্ৰীয়ে কয় যে ইমামে সদায় অন্যায়ৰ বিৰুদ্ধে থিয় দিছিল আৰু শান্তি আৰু ন্যায়ৰ বাবে শ্বহীদ হৈছিল। তেওঁ লগতে কয় যে ইমামৰ শিক্ষা বৰ্তমানেও প্ৰাসংগিক। ড০ ছৈয়দনা মুফাদ্দল ছৈফুদ্দিনে কৰা কামৰ প্ৰশংসা কৰি প্ৰধানমন্ত্ৰীয়ে কয় যে দেশৰ প্ৰতি প্ৰেম আৰু সমৰ্পনেই আছিল তেওঁৰ শিক্ষাৰ মুল উপাদান। প্রধানমন্ত্রীয়ে কয় যে সকলোকে একলগে লৈ আগবঢ়াৰ সংস্কৃতি আৰু কৃষ্টিয়ে ভাৰতক অন্যান্য দেশৰ পৰা পৃথক কৰিছে। তেওঁ পুনৰ কয় “আমি অতীতক লৈ আমি গৌৰৱান্বিত, আমি বর্তমানত বিশ্বাসী আৰু আমাৰ ভৱিষ্যতক লৈ আস্থাশীল।” ডাউদী বোহৰা সম্প্রদায়ৰ অৱদানৰ কথা উল্লেখ কৰে প্রধানমন্ত্রীয়ে কয় যে এই সম্প্রদায়ে ভাৰতৰ প্ৰগতি আৰু বিকাশত সদায় গুৰুত্বপূর্ণ ভূমিকা পালন কৰিছে। তেওঁ আশা প্রকাশ কৰে যে সমগ্র বিশ্বত ভাৰতীয় সংস্কৃতি আৰু কৃষ্টিৰ সক্ষমতা প্ৰসাৰৰ ক্ষেত্ৰত এই সম্প্রদায়ৰ মহান প্রচেষ্টা অব্যাহত থাকিব। বোহৰা সম্প্রদায়ক প্রশংসা কৰি প্রধানমন্ত্রীয়ে লগতে কয় যে সম্প্রদায়টোৰ লোকসকলৰ মৰম আৰু ভালপোৱা তেওঁৰ বাবে সৌভাগ্যৰ কথা। গুজৰাটৰ মুখ্যমন্ত্রী হৈ থকা কালতো এই সম্প্রদায়ৰ সহায়ৰ কথা সুঁৱৰি মোদীয়ে কয় যে এই সম্প্রদায়ৰ লোকসকলৰ প্ৰেম-ভালপোৱাৰ খাতিৰতে তেওঁ ইন্দোৰলৈ আহিছে। ডাউদী বোহৰা সম্প্রদায়ৰ বিভিন্ন সমাজ সেৱামূলক প্ৰচেষ্টাৰ প্রশংসা কৰি প্রধানমন্ত্রীয়ে কয় যে সাধাৰণ লোকসকল, বিশেষকৈ দৰিদ্র আৰু আর্তজনৰ জীৱনযাত্রাৰ মানদণ্ডৰ উন্নয়ন সুনিশ্চিত কৰিবলৈ চৰকাৰে একাধিক পদক্ষেপ গ্ৰহণ কৰিছে। প্ৰসংগক্ৰমে তেওঁ ‘আয়ুষ্মান ভাৰত’, ‘স্বচ্ছ ভাৰত অভিযান’ আৰু ‘প্রধানমন্ত্রী আবাস যোজনা’ৰ দৰে বিভিন্ন চৰকাৰী উন্নয়নমূলক আঁচনিৰ কথা উল্লেখ কৰে। চৰকাৰৰ এই আঁচনিসমূহে সাধাৰণ জনতাৰ জীৱন যাত্রাত ব্যাপক পৰিৱর্তন আনিছে বুলি তেওঁ মত প্রকাশ কৰে। “স্বচ্ছ ভাৰত অভিযান”ক আগুৱাই নিয়াৰ বাবে প্রধানমন্ত্রীয়ে ইন্দোৰৰ লোকসকলক অভিনন্দন জনায়। তেওঁ কয় যে কাইলৈ ‘স্বচ্ছতাই প্রকৃত সেৱা’ কার্যসূচীৰ শুভাৰম্ভ কৰা হ’ব। এই ব্যাপক স্বচ্ছতা অভিযানত সক্রিয়ভাৱে অংশগ্রহণ কৰাৰ বাবে তেওঁ সাধাৰণ জনতাক আহ্বান জনায়। ব্যৱসায়ৰ ক্ষেত্রত বোহৰা সম্প্রদায়ৰ সততাৰ কথা উল্লেখ কৰি প্রধানমন্ত্রীয়ে কয় যে সামগ্ৰী আৰু সেৱা কৰ (জিএছটি) আৰু দেউলীয়া আৰু ঋণ পৰিশোধত অক্ষমতা আইনৰ জৰিয়তে চৰকাৰে সৎ ব্যৱসায়ীসকলক উৎসাহিত কৰাৰ কাম কৰিছে। তেওঁ কয় যে ভাৰতীয় অর্থনীতিৰ বিকাশ হৈছে আৰু নতুন ভাৰত গঢ়ি উঠাৰ লক্ষ্যৰে আগবাঢ়িছে। অনুষ্ঠানত মধ্যপ্রদেশৰ মুখ্যমন্ত্রী শ্রী শিৱৰাজ সিং চৌহানো উপস্থিত থাকে। ইয়াৰ পূৰ্বে ড০ ছৈয়দনা মুফাদ্দল ছৈইফুদ্দিনে দৃষ্টান্তমূলক কামৰ বাবে প্রধানমন্ত্রীৰ প্রশংসা কৰে আৰু দেশৰ স্বার্থত তেওঁৰ কর্মপ্রচেষ্টাৰ সফলতা কামনা কৰে।
‘নৱৰাত্ৰী’ৰ ‘মহা সপ্তমী’ত জনসাধাৰণলৈ শুভেচ্ছা প্ৰধানমন্ত্ৰী

‘নৱৰাত্ৰী’ৰ ‘মহা সপ্তমী’ উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণলৈ শুভেচ্ছা জ্ঞাপন কৰিছে। শ্ৰী মোদীয়ে তেওঁৰ সকলো ভক্তপ্ৰাণলৈ আই ‘কালৰাত্ৰী’ৰ আশীৰ্বাদো কামনা কৰাৰ লগতে আই ‘কালৰাত্ৰী’ৰ এফাঁকি প্ৰাৰ্থনাও ‘শ্বেয়াৰ’ কৰিছে। প্ৰধানমন্ত্ৰীয়ে ‘টুইট’ কৰিছে; “সুখপ্ৰসন্নৱদনা স্মেৰাননসৰোৰুহাম্। এবং সঞ্চিয়ন্তয়েত্কাল ৰাত্ৰী সৰ্বকামসমৃদ্ধিদাম্।। দেশবাসীক ‘নৱৰাত্ৰী’ৰ ‘মহা সপ্তমী’ৰ মংগলকামনা জনাইছোঁ। আই ‘কালৰাত্ৰী’ৰ কৰুণা আৰু কৃপাৰে আপোনালোক সকলোৰে জীৱন জ্যোতিৰ্গময় আৰু সুখময় হওক। তেওঁৰে জড়িত এক স্তুতি…”
ফৰাচী ৰাষ্ট্রপতিৰ সৈতে প্রধানমন্ত্রীৰ বৈঠকৰ প্রেছ বিজ্ঞপ্তি

প্রধানমন্ত্রী শ্রী নৰেন্দ্র মোদীয়ে কোপেনহেগেনত দ্বিতীয় ভাৰত-নর্ডিক শীর্ষ সন্মিলনৰ পৰা ওভতাৰ পথত ৪ মে’ত আনুষ্ঠানিকভাৱে ফ্রাঞ্চ ভ্ৰমণ কৰে। পেৰিচত প্রধানমন্ত্রীয়ে মুখামুখীকৈ তথা প্রতিনিধি পর্যায়ত ফৰাচী ৰাষ্ট্রপতি মিঃ ইমানুৱেল মেক্রঁৰ সৈতে বৈঠক কৰে। উভয় নেতাই প্রতিৰক্ষা, মহাকাশ, সমুদ্র সম্পদ-ভিত্তিক অর্থনীতি, অসামাৰিক পৰমাণু আৰু মানুহৰ সৈতে মানুহৰ সম্পর্ক সহ দ্বিপাক্ষিক বিষয়সমূহক লৈ সামগ্রিক পৰিসৰত আলোচনা কৰে। উভয় নেতাই আঞ্চলিক আৰু বিশ্ব পর্যায়ৰ নিৰাপত্তাৰ বিষয় সন্দৰ্ভতো পর্যালোচনা কৰে। ভাৰত – ফ্রাঞ্চ কৌশলগত অংশীদাৰিত্বক বিশ্বৰ কল্যাণত এটা শক্তি হিচাপে ব্যৱহাৰত একেলগে কাম কৰাৰ উপায় সন্দৰ্ভতো আলোচনা কৰে। প্রধানমন্ত্রীৰ এই ফ্রাঞ্চ ভ্ৰমণে কেৱল দুই দেশৰ মাজতে নহয়, দুই নেতাৰ মাজত দৃঢ় বন্ধুত্ব আৰু সদিচ্ছাৰ পৰিচয়ো বহন কৰে। প্রধানমন্ত্রীয়ে ৰাষ্ট্রপতি মেক্রঁ’ক যিমান সোনকালে সম্ভৱ ভাৰত ভ্ৰমণৰ বাবে আমন্ত্রণ জনায়। আলোচনাৰ পিছত এটা যৌথ বিবৃতি জাৰি কৰা হৈছে এই লিঙ্কত – https://mea.gov.in/bilateral-ocuments.htm?dtl/35279/IndiaFrance_Joint_Statement_during_the_Visit_of_Prime_Minister_to_France
এথলেটিকছৰ পুৰুষৰ ট্ৰিপল জাম্পত স্বৰ্ণ পদক অৰ্জন কৰাৰ বাবে এলধোচ পলক অভিনন্দন প্ৰধানমন্ত্ৰী

বাৰ্মিংহামত অনুষ্ঠিত কমনৱেলথ গেমছত পুৰুষৰ ট্ৰিপল জাম্পত স্বৰ্ণ পদক অৰ্জন কৰাৰ বাবে এলধোচ পলক অভিনন্দন জ্ঞাপন কৰে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে এইদৰে টুইট কৰে; “আজিৰ ট্ৰিপল জাম্প ইভেণ্টটো ঐতিহাসিক। আমাৰ খেলুৱৈসকলে উৎকৃষ্ট প্ৰদৰ্শন কৰিছে। সোণৰ পদক অৰ্জন কৰা প্ৰতিভাশালী এলধোচ পলক অভিনন্দন যিয়ে পূৰ্বৰ আন্তঃৰাষ্ট্ৰীয় প্ৰতিযোগিতাসমূহত সুন্দৰ প্ৰদৰ্শন আগবঢ়াইছিল। তেওঁৰ সমৰ্পণ প্ৰশংসনীয়। #Cheer4India”
শত্রু সম্পত্তিৰ অংশ বিক্রীৰ বাবে নীতি-নিয়ম আৰু ব্যৱস্থাৰ ৰূপৰেখা গঠনত অনুমোদন কেবিনেটৰ

প্ৰধানমন্ত্রী শ্রী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত শত্রু সম্পত্তিৰ অংশ বিক্রীৰ বাবে নীতি–নিয়ম আৰু ব্যৱস্থাৰ ৰূপৰেখা গঠনত অনুমোদন জনায়। সেইবোৰ নিম্নোলিখিত ধৰণৰঃ ১. ১৯৬৮ চনৰ শত্রু সম্পত্তি আইনৰ নির্দিষ্ট ধাৰা অনুসৰি এইবোৰ সম্পত্তিৰ অভিভাৱক হৈছে গৃহ পৰিক্ৰমা মন্ত্ৰালয়/ভাৰতৰ শত্রু সম্পত্তি অভিভাৱক সংস্থা (চিইপিআই)৷ এই সম্পত্তিৰ অংশ বিক্রীৰ বাবে কেন্দ্ৰীয় কেবিনেটে নীতিগত অনুমোদন জনাইছে। ২. বিনিয়োগ আৰু ৰাজহুৱা সম্পত্তি পৰিচালন বিভাগক শত্রু সম্পত্তি আইনৰ নির্দিষ্ট ধাৰা অনুযায়ী এই সম্পত্তিসমূহ বিক্ৰীৰ কর্তৃত্ব/অধিকাৰ প্ৰদান কৰা হৈছে। ৩. বিত্ত মন্ত্ৰালয়ৰ চৰকাৰী একাউন্টত নিৰ্বিনিয়োগ আয় হিচাপে এই ধন জমা দিয়াৰ সিদ্ধান্ত গ্ৰহণ কৰা হৈছে। সবিশেষঃ আমাৰ দেশত ৯৯৬টা কোম্পানীৰ ২০,৩২৩ গৰাকী শ্বেয়াৰ মালিকৰ মুঠ ৬,৫০,৭৫,৮৭৭টা শ্বেয়াৰ শত্রু সম্পত্তি অভিভাবক সংস্থাৰ অধীনত আছে। এই কোম্পানীসমূহৰ ভিতৰত ৫৮৮টা কার্যকৰী অৱস্থাত আছে। ইয়াৰ ভিতৰত ১৩৯টা সংস্থা পঞ্জীয়নভুক্ত কৰা হৈছে। এই সম্পত্তি বিক্ৰী কৰাৰ বাবে কেন্দ্রীয় বিত্তমন্ত্রীৰ নেতৃত্বত পথ পৰিবহণ মন্ত্রী আৰু গৃহ পৰিক্ৰমা মন্ত্রীক লৈ গঠিত এক বিকল্প ব্যৱস্থা কমিটীৰ অনুমোদনৰ প্ৰয়োজন। এই কমিটীয়ে বিভিন্ন সংস্থাৰ সহযোগিতাত সংশ্লিষ্ট শ্বেয়াৰসমূহৰ মূল্য আৰু পৰিমাণ নির্ধাৰণ কৰি বিক্ৰীৰ ক্ষেত্ৰত সিদ্ধান্ত গ্ৰহণ কৰিব পাৰিব। সৰ্বাধিক প্ৰভাৱঃ এই সিদ্ধান্তৰ ফলত যিবোৰ শত্রু সম্পত্তিৰ অংশ দীর্ঘকাল ধৰি অব্যৱহৃত হৈ পৰি আছে, তাৰ উপযুক্ত ব্যৱহাৰ হ’ব। ২০১৭ চনত শত্রু সম্পত্তি আইন সংশোধনৰ ফলত এইবোৰ প্ৰতিষ্ঠানগতভাবে বিক্ৰী আৰু ইয়াৰ উপযুক্ত ব্যৱহাৰৰ ব্যৱস্থা কৰা সম্ভৱ হৈ পৰিব৷
কেন্দ্ৰীয় কেবিনেটে ইয়াৰ সহায়ক/এককসমূহ বিনিয়োগ/বন্ধ কৰাৰ প্ৰক্ৰিয়া আৰম্ভ কৰিবলৈ আৰু বৈকল্পিক প্ৰণালীক অতিৰিক্ত ক্ষমতা প্ৰদান কৰাৰ বাবে ধাৰক/মূল পিএছইউৰ পৰিচালক মণ্ডলীক ক্ষমতা প্ৰদান কৰিল

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে বিবিনিয়োগ (কৌশলগত বিবিনিয়োগ আৰু সংখ্যালঘু অংশবিক্ৰী দুয়োটা) প্ৰক্ৰিয়া আৰম্ভ কৰাৰ বাবে বা ইয়াৰ সহায়ক/প্ৰতিষ্ঠানসমূহ বন্ধ কৰা/যুটীয়া উদ্যোগত অংশীদাৰিত্বৰ পৰামৰ্শ দিয়া আৰু বৈকল্পিক প্ৰণালীক অতিৰিক্ত ক্ষমতা প্ৰদান কৰাৰ বাবে অনুমোদন জনোৱাৰ বাবে হোল্ডিং/কোৰ পিএছইউৰ পৰিচালক মণ্ডলীক অনুমোদন জনাইছে। কেবিনেটে মহাৰত্ন পিএছইউৰ বিবিনিয়োগ (সংখ্যালঘু অংশীদাৰিত্ব বিক্ৰীৰ বাহিৰে) বিবিনিয়োগৰ বাবে 'নীতিগত' অনুমোদন (কৌশলগত বিবিনিয়োগ আৰু সংখ্যালঘু অংশীদাৰিত্ব বিক্ৰী দুয়োটা)/হোল্ডিং/মূল পিএছইউৰ যুটীয়া উদ্যোগত সহায়ক/প্ৰতিষ্ঠান/অংশীদাৰী বিক্ৰী বন্ধ কৰাৰ বাবে বিকল্প প্ৰণালীটো ক্ষমতাপ্ৰদান কৰে। যি য়ে সেইবোৰক মূল/মূল কৰি তোলে পিএছইউৰ দ্বাৰা বিবিনিয়োগৰ প্ৰক্ৰিয়াৰ পুনৰীক্ষণৰ বাবে হোল্ডিং প্ৰদান কৰা হৈছিল। পি.এছ.ইউ.-ৰ দ্বাৰা গ্ৰহণ কৰিবলগা কৌশলগত বিবিনিয়োগ লেনদেন/বন্ধৰ প্ৰক্ৰিয়া মুকলি থাকিব লাগে, প্ৰতিযোগিতামূলক নিবিদাৰ নীতিৰ ওপৰত আধাৰিত কৰি আৰু নিৰ্ধাৰণ কৰিব লগা নিৰ্দেশনা মূলক নীতিৰ সৈতে সামঞ্জস্য ৰাখি। কৌশলগত বিবিনিয়োগৰ বাবে এনে নিৰ্দেশনামূলক নীতিবিনিয়োগ আৰু ৰাজহুৱা সম্পদ ব্যৱস্থাপনা বিভাগে (ডিআইপিএএম) নিৰ্ধাৰণ কৰিব। বন্ধ সম্পৰ্কীয় নিৰ্দেশনা মূলক নীতি ৰাজহুৱা উদ্যোগ বিভাগে (ডিপিই) জাৰী কৰিব। বৰ্তমান, মহাৰত্ন, নৱৰত্ন আৰু মিনিৰত্ন শ্ৰেণীৰ অধীনত বিত্তীয় যুটীয়া উদ্যোগ আৰু সম্পূৰ্ণ মালিকানাধীন সহায়ক কোম্পানী স্থাপনৰ বাবে আৰু মুঠ সম্পত্তিৰ এক নিৰ্দিষ্ট সীমাৰ আধাৰত ইকুইটি বিনিয়োগ কৰিবলৈ হোল্ডিং/পেৰেণ্ট পিএছইউৰ পৰিচালক মণ্ডলী নিয়োগ কৰা হৈছে। অধিগ্ৰহণৰ বাবে কিছুমান বিশেষ অধিকাৰ প্ৰদান কৰা হৈছে। অৱশ্যে, মহাৰত্ন পি.এছ.ইউ.-ক তেওঁলোকৰ সহায়ক কোম্পানীবোৰত অংশীদাৰিত্বৰ সংখ্যালঘু অংশীদাৰিত্ব বিবিনিয়োগৰ বাবে দিয়া কিছুমান সীমিত ক্ষমতাৰ বাহিৰে, বোৰ্ডৰ ইয়াৰ সহায়ক/প্ৰতিষ্ঠান/যুটীয়া উদ্যোগত অংশীদাৰীত্ব বিবিনিয়োগ/বন্ধ কৰাৰ কৰ্তৃত্ব নাই। সেয়েহে, কেন্দ্ৰীয় ৰাজহুৱা খণ্ডৰ প্ৰতিষ্ঠানসমূহ (কৌশলগত বিবিনিয়োগ আৰু সংখ্যালঘু অংশবিক্ৰী দুয়োটা)/তেওঁলোকৰ সহায়ক/কোম্পানী/ এনে সহায়ক কোম্পানীবোৰত বিনিয়োগ কৰা কাৰ্যকলাপ/মূলধনৰ আকাৰআদিৰ বাহিৰে আন এক যৌথ উদ্যোগত গোটবোৰ বন্ধ কৰা বা তেওঁলোকৰ অংশ বিক্ৰী কৰাৰ ক্ষেত্ৰত কেবিনেট/কেবিনেট কমিটি অন ইকনমিক এফেয়াৰ্ছ (চিচিইএ)ৰ অনুমোদনৰ প্ৰয়োজন আছিল। ৰাজহুৱা খণ্ডৰ প্ৰতিষ্ঠানসমূহৰ উপস্থিতি হ্ৰাস কৰিবলৈ আৰু কাৰ্যকৰী প্ৰয়োজনীয়তা অনুসৰি, নতুন ৰাজহুৱা প্ৰতিষ্ঠান নীতি, 2021-ৰ আত্মাৰ সৈতে সংগতি ৰাখি, এই সিদ্ধান্তৰ জৰিয়তে বিষয়টোত অতিৰিক্ত ক্ষমতা প্ৰদান কৰা হৈছে। প্ৰস্তাৱটোৰ উদ্দেশ্য হৈছে সিদ্ধান্ত ল'বলৈ পিএছইউ অনুষ্ঠিত কৰাৰ পৰিচালক মণ্ডলীক অধিক স্বায়ত্তশাসন প্ৰদান কৰি আৰু সহায়ক/একক বা যুটীয়া উদ্যোগত তেওঁলোকৰ বিনিয়োগৰ পৰা সময়মতে পৰামৰ্শ দি, তেওঁলোকক উপযুক্ত সময়ত এনে সহায়ক/একক/যুটীয়া উদ্যোগ বন্ধ কৰিবলৈ বা সঠিক সময়ত তেওঁলোকৰ লোকচান আৰু অদক্ষ সহায়ক/একক/যুটীয়া উদ্যোগ বন্ধ কৰি পিএছইউৰ কাৰ্যপ্ৰণালী উন্নত কৰা। মুদ্ৰাকৰণ কৰিবলৈ সক্ষম হ'ব। ইয়াৰ ফলত ৰাজহুৱা খণ্ডৰ উদ্যোগবোৰে আগতীয়াসিদ্ধান্ত ল'ব আৰু অপব্যয়ী কাৰ্যকৰী/বিত্তীয় ব্যয় সঞ্চয় কৰিব।
দুৰ্যোগ প্ৰবন্ধন, সহনীয়কৰণ আৰু প্ৰশমন ক্ষেত্ৰত সহযোগিতা সম্পৰ্কীয় ভাৰত আৰু বাংলাদেশৰ মাজত সম্পাদিত বুজাবুজিৰ চুক্তি(এমঅ’ইউ)লৈ কেবনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেটৰ সভাই ২০২১চনৰ মাৰ্চ মাহত ভাৰতৰ গৃহ পৰিক্ৰমা মন্ত্ৰালয়ৰ অধীনস্থ ‘ৰাষ্ট্ৰীয় দুৰ্যোগ প্ৰবন্ধন প্ৰাধিকৰণ’(এনডিএমএ) আৰু ‘পিপুলছ ৰিপাব্লিক অব বাংলাদেশ’ৰ ‘দুৰ্যোগ প্ৰবন্ধন আৰু সাহায্য মন্ত্ৰালয়’ৰ মাজত দুৰ্যোগ প্ৰবন্ধন, সহনীয়কৰণ আৰু প্ৰশমন ক্ষেত্ৰত সহয়োগিতা সম্পৰ্কীয় বুজাবুজিৰ চুক্তি(এমঅ’ইউ)খনলৈ অনুমোদন জনাইছে। লাভসমূহ: ভাৰত আৰু বাংলদেশে পৰস্পৰে উপকৃত হ’ব পৰাকৈ দুৰ্যোগ প্ৰবন্ধনৰ ক্ষেত্ৰত সহযোগিতাৰে কাম কৰাৰ বাবে এক পদ্ধতিগত ব্যৱস্থাপনা গঢ়ি তোলাৰ ক্ষেত্ৰত চুক্তিখনে সহায়ৰ হাত আগবঢ়াব। চুক্তিখনে দুৰ্যোগ প্ৰবন্ধনৰ প্ৰস্তুতি গ্ৰহণ, কাৰ্যকৰীকৰণ তথা সংশ্লিষ্ট ক্ষেত্ৰত সামৰ্থ্য বৰ্দ্ধনৰ দিশতো সহযোগিতা আগবঢ়াব। চুক্তিখনৰ মূল বৈশিষ্ট্যসমূহ : নিজ নিজ অঞ্চলত সংঘটিত বিস্তৃত পৰিসৰৰ দুৰ্যোগ(প্ৰাকৃতিক অথবা মানৱসৃষ্ট)ৰ সময়ত যিকোনো পক্ষই জনোৱা আহ্বানলৈ সঁহাৰি জনাই সাহায্য, কাৰ্যপন্থা গ্ৰহণ, পুনৰনিৰ্মাণ তথা উদ্ধাৰকাৰ্যত পাৰস্পাৰিক সহযোগিতা আগবঢ়োৱা। দুৰ্যোগ প্ৰবন্ধন, পুনৰুদ্ধাৰ, প্ৰশমন, সহনীয়কৰণৰ বাবে সামৰ্থ্য বৰ্দ্ধন আদিৰ বাবে আনুষংগিক তথ্য, দূৰ নিয়ন্ত্ৰিত তথ্য তথা অন্যান্য বৈজ্ঞানিক তথ্য পাতি আৰু অভিজ্ঞতা-উত্তম অনুশীলনৰ বিনিময় কৰা। দুৰ্যোগ প্ৰবন্ধন, পুনৰুদ্ধাৰ, প্ৰশমন, সহনীয়কৰণৰ বাবে প্ৰয়োজন হোৱা আধুনিক তথ্য-প্ৰযুক্তি, আগতীয়া সতৰ্কীকৰণ ব্যৱস্থা, দূৰ-নিয়ন্ত্ৰিত তথা অনুসন্ধান সেৱা আৰু পাৰদৰ্শিতাৰ তত্কালীন তথ্যৰ আদান-প্ৰাদনৰ ক্ষেত্ৰত সহযোগিতা আগবঢ়োৱা। দুৰ্যোগ প্ৰবন্ধনৰ ক্ষেত্ৰত বিষয়াসকলৰ প্ৰশিক্ষণত সহয়োগিতা আগবঢ়োৱা। দুয়োখন দেশৰ মাজত দ্বিপাক্ষিক ভাবে দুৰ্যোগ প্ৰবন্ধন সম্পৰ্কীয় অনুশীলন যুটীয়াভাবে অনুষ্ঠিত কৰা। দুৰ্যোগ সহনশীলকৰণ গোট সৃষ্টিৰ বাবে মানক, শেহতীয়া প্ৰযুক্তি আৰু সা-সৰঞ্জামৰ আদান-প্ৰদান কৰা। vii. পাঠ্যপুথি, বিধিনিৰ্দেশনা আদিৰ ৰূপত দুৰ্যোগ প্ৰবন্ধন সন্দৰ্ভত প্ৰকাশিত প্ৰকাশনীৰ বিনিময় কৰা আৰু দুৰ্যোগ প্ৰবন্ধন, বিপদ-সংকুলতা হ্ৰাসকৰণ আৰু পুনৰুদ্ধাৰ সন্দৰ্ভত যুটীয়া ভাবে গৱেষণাৰ ব্যৱস্থা কৰা।
প্ৰধানমন্ত্ৰীয়ে দেশবাসীক ধনতেৰাছৰ শুভেচ্ছা জনায

প্ৰধানমন্ত্ৰী শ্ৰী নৰেন্দ্ৰ মোদীয়ে ধনতেৰাছৰ পৱিত্ৰ উপলক্ষত দেশবাসীক শুভেচ্ছা জনাইছে। স্বাস্থ্য আৰু কল্যাণৰ সৈতে ধনতেৰাছৰ ঘনিষ্ঠ সম্পৰ্কৰ কথা উল্লেখ কৰি, প্ৰধানমন্ত্ৰীয়ে ভাৰতৰ পৰম্পৰাগত ঔষধি আৰু যোগৰ দিশত বিশ্বৰ সন্মতিক মান্যতা প্ৰদান কৰি এই ক্ষেত্ৰত কাম কৰি থকা লোকসকলৰ প্ৰশংসা কৰে। তেওঁ বিশ্বজনীন আয়ুষ সন্মিলনত দিয়া নিজৰ শেহতীয়া ভাষণো শ্বেয়াৰ কৰিছে। নিজৰ টুইটত প্ৰধানমন্ত্ৰীয়ে কৈছে; "ধনতেৰাছৰ পৱিত্ৰ উপলক্ষত শুভেচ্ছা। আমাৰ দেশবাসীয়ে প্ৰচুৰ মাত্ৰাত ভাল স্বাস্থ্য আৰু সমৃদ্ধিৰ আশীৰ্বাদ লাভ কৰক। এয়ে কামনা যে আমাৰ সমাজত সমৃদ্ধি সৃষ্টিৰ ভাবনা নিৰন্তৰ অব্যাহত থাকক।" "ধনতেৰাছৰ স্বাস্থ্য আৰু কল্যাণৰ সৈতেও ঘনিষ্ঠ সম্পৰ্ক আছে। চলিত বছৰবিলাকত, ভাৰতৰ পৰম্পৰাগত ঔষধি আৰু যোগে বিশ্বজনীন মনোযোগ নিজৰ ফালে আকৰ্ষিত কৰিছে। মই এই ক্ষেত্ৰসমূহত কৰ্মৰত লোকসকলৰ প্ৰশংসা কৰিছো। অলপতে বিশ্বজনীন আয়ুষ শিখৰ সন্মিলনত দিয়া নিজৰ সম্বোধন শ্বেয়াৰ কৰিছো।"
গুৰুদেৱ ৰবীন্দ্ৰ নাথ ঠাকুৰৰ জন্ম জয়ন্তীত শ্ৰদ্ধা নিবেদন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে গুৰুদেৱ ৰবীন্দ্ৰ নাথ ঠাকুৰৰ জন্মজয়ন্তীত তেওঁলৈ শ্ৰদ্ধা নিবেদন কৰে। এক টুইটযোগে প্ৰধানমন্ত্ৰীয়ে কয়: "গুৰুদেৱ ৰবি ঠাকুৰৰ জন্ম জয়ন্তীত মই তেওঁলৈ প্ৰণাম জনাইছো। তেওঁৰ চিন্তা আৰু কামৰ দ্বাৰা তেওঁ লাখ লাখ লোকক অনুপ্ৰাণিত কৰি আহিছে। তেওঁ আমাক আমাৰ ৰাষ্ট্ৰ, সংস্কৃতি আৰু লোক-কাহিনীৰ বাবে গৌৰৱান্বিত হ'বলৈ শিকাইছিল। তেওঁ শিক্ষা, আৰু সামাজিক সৱলীকৰণৰ ওপৰত গুৰুত্ব আৰোপ কৰিছিল। আমি তেওঁৰ ভাৰতৰ প্ৰতি থকা দৃষ্টিভংগী পূৰণ কৰিবলৈ সংকল্পবদ্ধ। "
ভাৰত চৰকাৰ অসংগঠিত শ্ৰমিকসকলৰ কল্যাণৰ বাবে প্ৰতিশ্ৰুতিবদ্ধ: প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে ভাৰত চৰকাৰ অসংগঠিত শ্ৰমিকসকলৰ কল্যাণৰ বাবে প্ৰতিশ্ৰুতিবদ্ধ। শ্ৰী মোদীয়ে কয়, দেশৰ উন্নয়নত আমাৰ অসংগঠিত শ্ৰমিক ভাই-ভনীসকলৰ অংশগ্ৰহণ অতি গুৰুত্বপূৰ্ণ। প্ৰধানমন্ত্ৰীয়ে এটা টুইটৰ জৰিয়তে কয়; “দেশৰ উন্নয়নত আমাৰ অসংগঠিত শ্ৰমিক ভাই-ভনীসকলৰ অংশগ্ৰহণ অতি গুৰুত্বপূৰ্ণ। আমাৰ চৰকাৰে সদায় এনে কোটি কোটি শ্ৰমিকৰ জীৱন সহজ কৰি তুলিবলৈ চেষ্টা কৰি আহিছে। যদিও এই আঁচনিবোৰে তেওঁলোকৰ সামাজিক সুৰক্ষা নিশ্চিত কৰিছে, মহামাৰীৰ সময়তো তেওঁলোকক সহায় কৰিবলৈ আৰু বহুতো পদক্ষেপ লোৱা হৈছিল। ”
ভাৰত আৰু কানাডাৰ মাজত বিজ্ঞান আৰু প্ৰযুক্তিৰ ক্ষেত্ৰত বুজাবুজিৰ চূক্তি স্বাক্ষৰৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মেদীৰ পৌৰোহিত্যত অনুষ্ঠিত কেন্দ্ৰীয় কেবিনেটৰ বৈঠকত ভাৰত আৰু কানাডাৰ মাজত বিজ্ঞান আৰু প্ৰযুক্তিৰ ক্ষেত্ৰত বুজাবুজিৰ চূক্তি স্বাক্ষৰৰ প্ৰস্তাৱত অনুমোদন জনোৱা হয়। এই চূক্তিয়ে ভাৰত আৰু কানাডাৰ শিক্ষানুষ্ঠানৰ মাজত বৈজ্ঞানিক সহযোগিতা তথা গৱেষণা আৰু উন্নয়নমূলক কামত সহায় কৰিব। নিৰৱ বৈশিষ্ট্যঃ ভাৰতৰ বিজ্ঞান আৰু প্ৰযুক্তি বিভাগ আৰু কানাডাৰ প্ৰাকৃতিক বিজ্ঞান আৰু অভিযান্ত্ৰিক গৱেষণা পৰিষদৰ মাজত এই চূক্তি স্বাক্ষৰিত হ’ব। এই চূক্তিৰ অধীনত ভাৰত আৰু কানাডাৰ মাজত উদ্ভাৱনী দিশত বহু বিভাগীয় অংশীদাৰিত্ব গঢ় লৈ উঠিব। গৱেষণা আৰু উন্নয়নমূলক প্ৰকল্পসমূহৰদ্বাৰা বিজ্ঞান আৰু প্ৰযুক্তিৰ ব্যৱহাৰৰ জৰিয়তে সামাজিক পৰিৱৰ্তন সম্ভৱ হ’ব। অংশগ্ৰহণকাৰীসকলৰ ভিতৰত ভাৰত আৰু কানাডাৰ বৈজ্ঞানিক প্ৰতিষ্ঠান, গৱেষণা আৰু উন্নয়নমূলক প্ৰতিষ্ঠান তথা শিক্ষানুষ্ঠানসমূহৰ গৱেষণাকাৰী সকল থাকিব। সুৰক্ষিত আৰু বহনক্ষম আন্তঃগাঁথনি তথা সংহত জলসম্পদ পৰিচালনাত মনোযোগ দিয়া হ’ব। এই চূক্তিয়ে ভাৰত আৰু কানাডাৰ আনুষ্ঠানিক যোগাযোগ ৰক্ষাত সহায় কৰাৰ লগতে বৈজ্ঞানিক প্ৰতিষ্ঠান, বৈজ্ঞানিক তথা বিশেষজ্ঞসকলৰ মাজত সহযোগিতা গঢ়ি তোলাত সহায় কৰিব। পটভূমিঃ ২০০৫ চনত ভাৰত আৰু কানাডাৰ মাজত স্বাক্ষৰিত হোৱা বিজ্ঞান আৰু প্ৰযুক্তি বিষয়ৰ বুজাবুজিৰ চূক্তিৰ আধাৰত এই চূক্তি কৰা হৈছে।
ভাৰততত্ববিদ আৰু সাংস্কৃতিক বিশেষজ্ঞসকলৰে মিলিত হ’ল প্ৰধানমন্ত্ৰী

ইটালীৰ বিশ্ববিদ্যালয়সমূহৰ পৰা সমবেত হোৱা ভাৰততত্ববিদ আৰু সাংস্কৃতিক বিশেষজ্ঞসকলক সাক্ষাত্ কৰাৰ লগতে এক মত বিনিময় অনুষ্ঠানত অংশগ্ৰহণ কৰে প্ৰধানমন্ত্ৰী শ্ৰী নৰেন্দ্ৰ মোদীয়ে। ভাৰতীয় সংস্কৃতি, সাহিত্য তথা যোগ আৰু আয়ুৰ্বেদৰ অনুশীলনৰ প্ৰতি তেওঁলোকে প্ৰদৰ্শন কৰি অহা আগ্ৰহৰ কথা বিশেষ ভাবে উল্লেখ কৰাৰ লগতে প্ৰধানমন্ত্ৰীয়ে ভাৰত আৰু ইটালীৰ মাজৰ বন্ধুত্বসুলভ সম্পৰ্ক প্ৰগাঢ় কৰাৰ ক্ষেত্ৰত তেওঁলোকে আগবঢ়াই অহা অৱদানৰ ভূয়সী প্ৰশংসা কৰে।
ৰাষ্ট্ৰীয় পঞ্চায়তীৰাজ দিৱস উপলক্ষে প্ৰধানমন্ত্ৰীৰ শুভেচ্ছ

ৰাষ্ট্ৰীয় পঞ্চায়তীৰাজ দিৱস উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণক শুভেচ্ছা জনাইছে। তেওঁ কয় যে পঞ্চায়ত ব্যৱস্থা হৈছে ভাৰতীয় গণতন্ত্ৰৰ স্তম্ভ। এক টুইটযোগে প্ৰধানমন্ত্ৰীয়ে কয়, ‘আপোনালোক সকলোকে ৰাষ্ট্ৰীয় পঞ্চায়তীৰাজ দিৱসৰ অলেখ শুভকামনা যাচিছোঁ। পঞ্চায়ত ব্যৱস্থা হৈছে ভাৰতীয় গণতন্ত্ৰৰ স্তম্ভস্বৰূপ। এই পঞ্চায়ত ব্যৱস্থা শক্তিশালীকৰণতেই নতুন ভাৰতৰ সমৃদ্ধি নিহিত হৈ আছে। আত্মনিৰ্ভৰশীল ভাৰত নিৰ্মাণৰ বাবে পঞ্চায়ত ব্যৱস্থাক আৰু অধিক শক্তিশালী কৰাৰ সংকল্প গ্ৰহণ কৰোঁ আহক ’
মুখ্য আন্তঃগাঁথনিমুলক খণ্ডসমূহৰ অগ্ৰগতিৰ পৰ্যালোচনা প্ৰধানমন্ত্ৰীৰ

প্রধানমন্ত্রী শ্রী নৰেন্দ্র মোদীয়ে বৃহস্পতিবাৰে প্রধানমন্ত্রী গ্রাম সড়ক যোজনা(পিএমজিএছৱাই), গৃহ, কয়লা আৰু শক্তিৰ মুখ্য আন্তঃগাঁথনিমুলক খণ্ডসমূহৰ অগ্ৰগতিৰ পৰ্যালোচনা কৰে। প্রায় আঢ়ৈ ঘন্টাজোৰা পর্যালোচনা বৈঠকত প্রধানমন্ত্রীৰ দপ্তৰ, নীতি আয়োগ আৰু কেন্দ্রীয় চৰকাৰৰ আন্তঃগাঁথনিমুলক মন্ত্রালয়ৰ জ্যেষ্ঠ বিষয়াসকল উপস্থিত থাকে। নীতি আয়োগৰ মুখ্য কাৰ্যাবাহী বিষয়াৰ উপস্থাপনৰ সময়ত জনায় যে কেইবাটাও গুৰুত্বপূর্ণ ক্ষেত্রত ইতিমধ্যে উল্লেখযোগ্য অগ্রগতি পৰিলক্ষিত হৈছে। প্রধানমন্ত্রী গ্রাম সড়ক যোজনাৰ অধীনত ধার্য লক্ষ্য ৮১ শতাংশ কাজ প্ৰায় সম্পূর্ণ। সংখ্যাৰ হিচাপত ১.৪৫ লাখ হাজাৰ গাওঁ এই কার্যসূচীৰে সামৰি লোৱা হৈছে। বাকী গাওঁ তথা অঞ্চলসমূহতো নির্দিষ্ট সময়সীমাৰ ভিতৰত কার্যসূচী ৰূপায়ণ কৰা হ’ব বুলি পর্যালোচনা বৈঠকত প্রধানমন্ত্রীক অৱগত কৰে সংশ্লিষ্ট বিষয়াসকলে। এই প্রসংগত প্রধানমন্ত্রীয়ে কয় যে গোটোই বছৰতে এই কামৰ বাবে প্রাপ্ত সহায়ক সম্পদক সর্বোচ্চ ৰূপত ব্যৱহাৰ কৰি যাব লাগিব। কেন্দ্রীয় বাজেট উত্থাপনৰ দিন আগুৱাই অনাৰ ফলত কাৰ্যকৰীণৰ অগ্রগতিতো বিশেষভাবে উৎসাহিত হ’ব বুলি ভাৱে প্ৰধানমন্ত্ৰীয়ে। ‘মেৰি সড়ক এপ’ সন্দৰ্ভত যিবোৰ অভিযোগ পোৱা গৈছে, সেইবোৰ ক্ষীপ্ৰতাৰে নিষ্পত্তিৰ ব্যবস্থা কৰা বুলি প্ৰধানমন্ত্ৰীক সদৰি কৰে সংশ্লিষ্ট বিষয়াসকলে। এই সকলো অভিযোগ পুংখানুপুংখভাবে বিশ্লেষণ কৰি প্রতিকাৰমূলক ব্যৱস্থা গ্রহণৰ উপযোগী পদক্ষেপ গ্ৰহণৰ বাবে প্রধানমন্ত্রীয়ে তেওঁলোকক পৰামর্শ আগবঢ়ায়। ২০১৯ চনৰ ভিতৰত দেশৰ গ্রামাঞ্চলত ১ কোটি আবাস নির্মাণ কৰি তাৰ সেয়া হিতাধিকীৰূসকলক হস্তান্তৰৰ যি ৰূপৰেখা প্ৰস্তুত কৰা হৈছে, তাৰ অগ্রগতি সম্পর্কেও খতিয়ান লয় প্ৰধানমন্ত্ৰী শ্রী নৰেন্দ্র মোদীয়ে। তেওঁ কয় যে এই সকলো আবাসে হিতাধিকাৰীসকলৰ দৈনন্দিন জীবনযাত্রাত কিমান ইতিবাচক সুফল প্ৰদান কৰিব, সেয়া বিশেষভাবে পৰীক্ষা কৰি চোৱা প্রয়োজন। কাৰণ আমাৰ মূল লক্ষ্য হৈছে সাধাৰণ আৰু দৰিদ্র জনসাধাৰণৰ জীবনধাৰণৰ মান উন্নয়ন নিশ্চিত কৰি তোলা। বৈঠকত কয়লা খণ্ডৰ কাম-কাজৰ লগতে আধুনিক প্রযুক্তি ব্যৱহাৰৰ জৰিয়তে খনি সংক্রান্তীয় কাং-কাজ আৰু কয়লাৰ পৰা গেছ আহৰণৰ প্রচেষ্টাত পূর্ণ উদ্যমে কাম কৰি যোৱাৰ আহ্বান জনায় প্ৰধানমন্ত্ৰীয়ে। গ্রামীণ বৈদ্যুতিকীকৰণ আৰু গৃহত বিদ্যুতৰ সংযোগ প্ৰদানৰ ক্ষেত্রত অগ্রগতিৰ সম্পর্কেও পর্যালোচনা বৈঠকত প্ৰধানমন্ত্ৰীক অৱগত কৰা।
মাতৃভাষাত চিকিৎসা বিজ্ঞানৰ শিক্ষা আৰম্ভ হোৱা কাৰ্যৰ প্ৰশংসা কৰে প্ৰধানমন্ত্ৰীয়

ভূপালত হিন্দী ভাষাত চিকিৎসা বিজ্ঞানৰ শিক্ষা আৰম্ভ হোৱা কাৰ্যৰ প্ৰশংসা কৰে প্ৰধানমন্ত্ৰী শ্ৰী নৰেন্দ্ৰ মোদীয়ে। শ্ৰী মোদীয়ে কয় যে এই ঐতিহাসিক পদক্ষেপে লাখ লাখ শিক্ষাৰ্থীক নিজৰ ভাষাত চিকিৎসা বিজ্ঞানৰ শিক্ষা লাভ কৰাত উপকৃত কৰিব আৰু দেশত এক ইতিবাচক পৰিৱৰ্তন আনিবলৈ সক্ষম হ'ব। তেওঁ আৰু কয় যে এই পদক্ষেপে শিক্ষাৰ্থীসকলৰ বাবে সুযোগৰ একাধিক দুৱাৰ মুকলি কৰিব। গৃহমন্ত্ৰী শ্ৰী অমিত শ্বাহৰ এটা টুইট শ্বেয়াৰ কৰি প্ৰধানমন্ত্ৰীয়ে টুইট কৰে; "চিকিৎসা বিজ্ঞানৰ শিক্ষাৰ ক্ষেত্ৰত এই শুভাৰম্ভিণিয়ে দেশত এক বৃহত্‍ ইতিবাচক পৰিৱৰ্তন সা‌ধন কৰিব। ইয়াৰ জৰিয়তে, লাখ লাখ শিক্ষাৰ্থীয়ে তেওঁলোকৰ ভাষাত চিকিৎসা বিজ্ঞানৰ শিক্ষা লাভ কৰিবলৈ সক্ষম হ'ব আৰু ইয়াৰ ফলত তেওঁলোকৰ বাবে অনেক সুযোগৰ দুৱাৰ মুকলি হ'ব।"
হিমাচল প্ৰদেশৰ কভিড টীকাকৰণ কাৰ্যক্ৰমত জড়িত স্বাস্থ্যকৰ্মী তথা হিতাধিকাৰীসকলৰ সৈতে ৬ছেপ্টেম্বৰত বাৰ্তালাপ কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে অহা ৬ ছেপ্টেম্বৰ, ২০২১ৰ পুৱা ১১বজাত ‘ভিডিঅ’ কনফাৰেন্সিং’ ব্যৱস্থাৰে হিমাচল প্ৰদেশৰ ক’ভিড টীকাকাৰণ কাৰ্যক্ৰমত জড়িত স্বাস্থ্যকৰ্মী তথা হিতাধিকাৰীসকলৰ সৈতে এক বাৰ্তালাপত মিলিত হ’ব। উল্লেখ্য যে, হিমাচল প্ৰদেশত টীকাকৰণৰ বাবে যোগ্যতা লাভ কৰা সম্পূৰ্ণ সংখ্যক জনতাই ক’ভিড প্ৰতিষেধকৰ প্ৰথমটো পালি গ্ৰহণ কৰিছে। এই কাৰ্য সম্পন্ন কৰাৰ বাবে ৰাজ্যখনে গ্ৰহণ কৰা পদক্ষেপসমূহৰ ভিতৰত দুৰ্গম পাৰ্বত্য এলেকালৈ গৈ টীকা প্ৰদান কৰা, আশাকৰ্মীয়ে ঘৰে ঘৰে টীকা প্ৰদান কৰাৰ দৰে কাৰ্যক্ৰমকো সামৰি লোৱা হৈছিল। ৰাজ্যখনত মহিলা, বয়োজ্যেষ্ঠ, দিব্যাংগজন, ঔদ্যোগিক প্ৰতিষ্ঠানৰ কৰ্মচাৰী, দিন হাজিৰা কৰাসকলক বিশেষ প্ৰথমিকতা প্ৰদান কৰি টীকাকৰণৰ দিহা কৰাৰ বাবে ‘সুৰক্ষা কী যুক্তি-ক’ৰোনা ছে মুক্তি’-ৰ কৰ্মসূচী গ্ৰহণ কৰা হৈছিল। অনুষ্ঠানত হিমাচল প্ৰদেশৰ মুখ্য মন্ত্ৰীগৰাকীও উপস্থিত থাকিব।